Men denne kampen huskes best for noe som skjedde midt i andre omgang, og som de færreste av de drøyt 2.000 tilskuerne den gang hadde forutsetninger for å se rekkevidden av. 17 år gamle Svein Mathisen debuterte i det som skulle bli starten på en lang og suksessfull karriere. Den kommende Start-legenden skulle etterhvert komme til å spille 663 kamper for klubben, 327 av disse i vår øverste serie. 106 seriemål på øverste nivå og 25 (2 mål) ble det også etterhvert på junioren som senere ble sportssjef og æresmedlem i Start. Han kom inn som reserve for Harald Båsland, som forøvrig selv hadde debutert for Start som 17-åring ti år tidligere da han i mai 1960 kom inn som reserve for Sveins far Alf Mathisen i en kamp i Hovedserien.